Meno Identifikačné údaje Dôvody označenia Dátum zaradenia do zoznamu

1. Tariq YASMINA alias: Tarq Yasmina Pohlavie: muž Hodnosť/funkcia: plukovník; Štátna príslušnosť: Sýria Tariq Yasmina pôsobí ako styčný dôstojník medzi Sýrskym centrom pre vedecké štúdie a výskum (Scientific Studies and Research Centre – SSRC) a prezidentským palácom, a ako taký je zapojený do používania a príprav používania chemických zbraní zo strany sýrskeho režimu. 21.1.2019

2. Khaled NASRI alias: Mohammed Khaled Nasri; Haled Natsri; Pohlavie: muž Hodnosť/funkcia: vedúci Inštitútu 1000 centra SSRC; Štátna príslušnosť: Sýria Khaled Nasri je riaditeľom Inštitútu 1000, oddelenia Sýrskeho centra pre vedecké štúdie a výskum (Scientific Studies and Research Centre – SSRC) zodpovedného za vývoj a výrobu počítačových a elektronických systémov pre sýrsky program chemických zbraní. 21.1.2019

3. Walid ZUGHAIB alias: Zughib, Zgha'ib, Zughayb; Hodnosť/funkcia: riaditeľ, vedúci Inštitútu 2000 centra SSRC; Pohlavie: muž Štátna príslušnosť: Sýria Walid Zughaib je riaditeľom Inštitútu 2000, oddelenia Sýrskeho centra pre vedecké štúdie a výskum (Scientific Studies and Research Centre – SSRC) zodpovedného za mechanický vývoj a výrobu v súvislosti so sýrskym programom chemických zbraní. 21.1.2019

4. Firas AHMED alias: Ahmad; Hodnosť/funkcia: plukovník, vedúci bezpečnostného úradu Inštitútu 1000 centra SSRC; Pohlavie: muž Dátum narodenia: 21. január 1967; Štátna príslušnosť: Sýria Firas Ahmed je riaditeľom bezpečnostného úradu Inštitútu 1000, oddelenia Sýrskeho centra pre vedecké štúdie a výskum (Scientific Studies and Research Centre – SSRC) zodpovedného za vývoj a výrobu počítačových a elektronických systémov pre sýrsky program chemických zbraní. Bol zapojený do transferu a zatajenia materiálu, ktorý súvisí s chemickými zbraňami, po pristúpení Sýrie k Dohovoru o chemických zbraniach. 21.1.2019

5. Said SAID alias: Saeed, Sa’id, Sa’id, Hodnosť/funkcia: doktor, člen Inštitútu 3000 (alias Inštitút 6000) centra SSRC; Pohlavie: muž; Dátum narodenia: 11. december 1955 Said Said je významnou postavou v Inštitúte 3000, alias Inštitúte 6000, oddelenia Sýrskeho centra pre vedecké štúdie a výskum (Scientific Studies and Research Centre – SSRC), ktoré je zodpovedné za vývoj a výrobu sýrskych chemických zbraní. 21.1.2019

6. Anatolij Vladimirovič ČEPIGA Анатолий Владимирович ЧЕПИГА, alias Ruslan BOŠIROV Pohlavie: muž Dátumy narodenia: 5. apríl 1979; 12. apríl 1978 Miesta narodenia: Nikolajevka, Amurská oblasť, Rusko; Dušanbe, Tadžikistan Dôstojník GRU Anatolij Čepiga (alias Ruslan Boširov) mal v držbe, prepravil a potom počas víkendu 4. marca 2018 v Salisbury použil toxickú nervovú látku („novičok“). Generálna prokuratúra Spojeného kráľovstva 5. septembra 2018 obžalovala Ruslana Boširova za sprisahanie v súvislosti s vraždou Sergeja Skripaľa, za pokus o vraždu Sergeja Skripaľa, Júlie Skripaľovej a Nicka Baileyho, za použitie a držbu látky novičok a za úmyselné ťažké ublíženie na zdraví Júlie Skripaľovej a Nicka Baileyho. 21.1.2019

7. Alexander Jevgenievič MIŠKIN Александр Евгеньевич МИШКИН, alias Alexander PETROV Pohlavie: muž; Dátum narodenia: 13. júl 1979; Miesta narodenia: Lojga, Rusko; Kotlas, Rusko Dôstojník GRU Alexander Miškin (alias Alexander Petrov) mal v držbe, prepravil a potom počas víkendu 4. marca 2018 v Salisbury použil toxickú nervovú látku („novičok“). Generálna prokuratúra Spojeného kráľovstva 5. septembra 2018 obžalovala Alexandra Petrova za sprisahanie v súvislosti s vraždou Sergeja Skripaľa, pokus o vraždu Sergeja Skripaľa, Júlie Skripaľovej a Nicka Baileyho, použitie a držbu látky novičok a za úmyselné ťažké ublíženie na zdraví Júlie Skripaľovej a Nicka Baileyho. 21.1.2019

8. Vladimir Stepanovič ALEKSEJEV Владимир Степанович АЛЕКСЕЕВ Pohlavie: muž; Hodnosť/funkcia: prvý námestník riaditeľa Hlavného riaditeľstva spravodajskej služby (GRU) Vladimir Stepanovič Aleksejev je prvý námestník riaditeľa GRU (alias GU). Vzhľadom na svoje vedúce postavenie v rámci GRU je Aleksejev zodpovedný za držbu, prepravu a použitie toxickej nervovej látky „novičok“ dôstojníkmi GRU počas víkendu 4. marca 2018 v Salisbury. 21.1.2019

9. Igor Olegovič KOSTJUKOV Игорь Олегович КОСТЮКОВ Pohlavie: muž; Hodnosť/funkcia: riaditeľ Hlavného riaditeľstva spravodajskej služby (GRU) Vzhľadom na svoje vedúce postavenie, ktoré ako prvý námestník riaditeľa GRU (alias GU) mal v danom čase, je Igor Olegovič Kostjukov zodpovedný za držbu, prepravu a použitie toxickej nervovej látky „novičok“ dôstojníkmi GRU počas víkendu 4. marca 2018 v Salisbury. 21.1.2019

10. Andrei Veniaminovich YARIN (Андрей Вениаминович ЯРИН) Pohlavie: muž; Dátum narodenia: 13. február 1970; Miesto narodenia: Nižnij Tagil; Štátna príslušnosť: Rusko; Hodnosť/funkcia: vedúci riaditeľstva Kancelárie prezidenta pre vnútornú politiku Andrej Jarin je vedúci riaditeľstva Kancelárie prezidenta pre vnútornú politiku v rámci Kancelárie prezidenta Ruskej federácie. Vo svojej funkcii zodpovedá za vypracovanie a vykonávanie usmernení vnútornej politiky. Andrej Jarin bol tiež vymenovaný do osobitnej skupiny v rámci Kancelárie prezidenta, ktorá mala za úlohu narúšať vplyv Alexeja Navaľného v ruskej spoločnosti, a to aj prostredníctvom operácií zameraných na jeho diskreditáciu. Alexej Navaľnyj bol kvôli svojmu významnému postaveniu v politickej opozícii v Ruskej federácii vystavený systematickému obťažovaniu a nátlaku zo strany štátu a justičných aktérov. Orgány Ruskej federácie pozorne sledovali aktivity Alexeja Navaľného počas jeho cesty na Sibír v auguste 2020. 20. augusta 2020 bol vo vážnom stave prijatý v nemocnici v ruskom Omsku. 22. augusta 2020 bol prevezený do nemocnice v nemeckom Berlíne. Špecializované laboratórium v Nemecku následne našlo jasné dôkazy, že Alexej Navaľnyj bol otrávený toxickou nervovou látkou zo skupiny novičok, čo potvrdili aj laboratóriá vo Francúzsku a Švédsku. K tejto toxickej látke majú prístup jedine štátne orgány Ruskej federácie. Za týchto okolností možno odôvodnene dospieť k záveru, že otrávenie Alexeja Navaľného bolo možné jedine so súhlasom Kancelárie prezidenta. Andrej Jarin je preto vzhľadom na svoje vedúce postavenie v tomto úrade zodpovedný za navádzanie a podporu osôb, ktoré otrávili Alexeja Navaľného nervovou látkou novičok alebo sa na jeho otrávení podieľali. Toto otrávenie predstavuje použitie chemickej zbrane podľa dohovoru o chemických zbraniach. 15.10.2020

11. Sergei Vladilenovich KIRIYENKO (Сергей Владиленович КИРИЕНКО) Pohlavie: muž; Dátum narodenia: 26. júl 1962; Miesto narodenia: Sochumi; Štátna príslušnosť: Rusko; Hodnosť/funkcia: prvý zástupca riaditeľa Kancelárie prezidenta Sergej Kirienko je prvý zástupca riaditeľa Kancelárie prezidenta Ruskej federácie. Vo svojej funkcii zodpovedá za vnútorné záležitosti vrátane politických skupín a aktivít. Alexej Navaľnyj bol kvôli svojmu významnému postaveniu v politickej opozícii v Ruskej federácii vystavený systematickému obťažovaniu a nátlaku zo strany štátu a justičných aktérov. Orgány Ruskej federácie pozorne sledovali aktivity Alexeja Navaľného počas jeho cesty na Sibír v auguste 2020. 20. augusta 2020 bol vo vážnom stave prijatý v nemocnici v ruskom Omsku. 22. augusta 2020 bol prevezený do nemocnice v nemeckom Berlíne. Špecializované laboratórium v Nemecku následne našlo jasné dôkazy, že Alexej Navaľnyj bol otrávený toxickou nervovou látkou zo skupiny novičok, čo potvrdili aj laboratóriá vo Francúzsku a Švédsku. K tejto toxickej látke majú prístup jedine štátne orgány Ruskej federácie. Za týchto okolností možno odôvodnene dospieť k záveru, že otrávenie Alexeja Navaľného bolo možné jedine so súhlasom Kancelárie prezidenta. Sergej Kirienko je preto vzhľadom na svoje vedúce postavenie v tomto úrade zodpovedný za navádzanie a podporu osôb, ktoré otrávili Alexeja Navaľného nervovou látkou novičok alebo sa na jeho otrávení podieľali. Toto otrávenie predstavuje použitie chemickej zbrane podľa dohovoru o chemických zbraniach. 15.10.2020

12. Sergei Ivanovich MENYAILO (Сергей Иванович МЕНЯЙЛО) Pohlavie: muž; Dátum narodenia: 22. august 1960; Miesto narodenia: Alagir; Štátna príslušnosť: Rusko; Hodnosť/funkcia: vedúci predstaviteľ Severného Osetska – Alánska Sergej Meňajlo je vedúcim predstaviteľom Severného Osetska – Alánska. Bol bývalým splnomocneným zástupcom prezidenta Ruskej federácie pre Sibírsku federálnu oblasť, pričom túto funkciu zastával od roku 2016 do apríla 2021. V tejto funkcii bol zodpovedný za zabezpečenie vykonávania ústavných právomocí prezidenta vrátane vykonávania vnútroštátnej a zahraničnej politiky štátu. Sergej Meňajlo bol do augusta 2021 členom Bezpečnostnej rady Ruskej federácie. Alexej Navaľnyj bol pre svoje významné postavenie v politickej opozícii v Ruskej federácii vystavený systematickému obťažovaniu a nátlaku zo strany štátu a justičných aktérov. 15.10.2020

Orgány Ruskej federácie pozorne sledovali aktivity Alexeja Navaľného počas jeho cesty na Sibír v auguste 2020. 20. augusta 2020 bol vo vážnom stave prijatý v nemocnici v ruskom Omsku. 22. augusta 2020 bol prevezený do nemocnice v nemeckom Berlíne. Špecializované laboratórium v Nemecku následne našlo jasné dôkazy, že Alexej Navaľnyj bol otrávený toxickou nervovou látkou zo skupiny novičok, čo potvrdili aj laboratóriá vo Francúzsku a Švédsku. K tejto toxickej látke majú prístup jedine štátne orgány Ruskej federácie. Za týchto okolností možno odôvodnene dospieť k záveru, že otrávenie Alexeja Navaľného bolo možné jedine so súhlasom kancelárie prezidenta.

Sergej Meňajlo je preto vzhľadom na svoje vedúce postavenie ako bývalý zástupca tohto úradu v Sibírskej federálnej oblasti zodpovedný za navádzanie a podporu osôb, ktoré otrávili Alexeja Navaľného nervovou látkou novičok alebo sa na jeho otrávení podieľali. Toto otrávenie predstavuje použitie chemickej zbrane podľa dohovoru o chemických zbraniach.

13. Aleksandr Vasilievich BORTNIKOV (Александр Васильевич БОРТНИКОВ) Pohlavie: muž; Dátum narodenia: 15. november 1951; Miesto narodenia: Perm; Štátna príslušnosť: Rusko; Hodnosť/funkcia: riaditeľ Federálnej bezpečnostnej služby Ruskej federácie Alexandr Bortnikov je riaditeľ Federálnej bezpečnostnej služby Ruskej federácie a vo svojej funkcii zodpovedá za činnosť hlavnej bezpečnostnej služby v Rusku. Alexej Navaľnyj bol kvôli svojmu významnému postaveniu v politickej opozícii v Ruskej federácii vystavený systematickému obťažovaniu a nátlaku zo strany štátu a justičných aktérov. Federálna bezpečnostná služba Ruskej federácie pozorne sledovala aktivity Alexeja Navaľného počas jeho cesty na Sibír v auguste 2020. 20. augusta 2020 bol vo vážnom stave prijatý v nemocnici v ruskom Omsku. 22. augusta 2020 bol prevezený do nemocnice v nemeckom Berlíne. Špecializované laboratórium v Nemecku následne našlo jasné dôkazy, že Alexej Navaľnyj bol otrávený toxickou nervovou látkou zo skupiny novičok, čo potvrdili aj laboratóriá vo Francúzsku a Švédsku. K tejto toxickej látke majú prístup jedine štátne orgány Ruskej federácie. Za týchto okolností a vzhľadom na skutočnosť, že Alexej Navaľnyj bol v čase otrávenia sledovaný, možno odôvodnene dospieť k záveru, že jeho otrávenie bolo možné jedine za účasti Federálnej bezpečnostnej služby. Alexandr Bortnikov je preto vzhľadom na svoje vedúce postavenie v rámci Federálnej bezpečnostnej služby zodpovedný za podporu osôb, ktoré otrávili Alexeja Navaľného nervovou látkou novičok alebo sa na jeho otrávení podieľali. Toto otrávenie predstavuje použitie chemickej zbrane podľa dohovoru o chemických zbraniach. 15.10.2020

14. Pavel Anatolievich POPOV (Павел Анатольевич ПОПОВ) Pohlavie: muž; Dátum narodenia: 1. január 1957; Miesto narodenia: Krasnojarsk; Štátna príslušnosť: Rusko; Hodnosť/funkcia: námestník ministra obrany Ruskej federácie Pavel Popov je námestník ministra obrany Ruskej federácie a vo svojej funkcii nesie plnú zodpovednosť za výskumnú činnosť. Zahŕňa to dohľad nad vedeckými a technickými spôsobilosťami ministerstva a ich rozvoj vrátane vývoja potenciálnych a modernizácie existujúcich zbraní a vojenského vybavenia. Ruské ministerstvo obrany zodpovedá za zásoby chemických zbraní, ktoré sú dedičstvom po Sovietskom zväze, a za ich bezpečné uskladnenie až do ich zničenia. Alexej Navaľnyj bol 20. augusta 2020 vo vážnom stave prijatý v nemocnici v ruskom Omsku. 22. augusta 2020 bol prevezený do nemocnice v nemeckom Berlíne. Špecializované laboratórium v Nemecku následne našlo jasné dôkazy, že Alexej Navaľnyj bol otrávený toxickou nervovou látkou zo skupiny novičok, čo potvrdili aj laboratóriá vo Francúzsku a Švédsku. K tejto toxickej látke majú prístup jedine štátne orgány Ruskej federácie. Použitie chemických zbraní na území Ruskej federácie je vzhľadom na celkovú zodpovednosť ministerstva obrany za bezpečné uskladnenie a zničenie takýchto zbraní možné jedine na základe úmyslu alebo zanedbania zo strany ministerstva obrany a jeho politického vedenia. Pavel Popov je preto vzhľadom na svoje vedúce postavenie na Ministerstve obrany Ruskej federácie zodpovedný za poskytovanie pomoci osobám, ktoré otrávili Alexeja Navaľného nervovou látkou novičok alebo sa na jeho otrávení podieľali. Toto otrávenie predstavuje použitie chemickej zbrane podľa dohovoru o chemických zbraniach. 15.10.2020